ਸਮੱਗਰੀ: ਧੋਨੀ ਨੇ ਖ਼ਰਾਬ ਫਿਟਨੈੱਸ ਦੇ ਕਾਰਨ ਮੈਚ ਨਹੀਂ ਖੇਡਿਆ। ਬਸ ਇੰਨੀ ਕੁ ਖ਼ਬਰ ਨਾਲ ਲਗਾਤਾਰ ਤੀਜੇ ਮੈਚ ਵਿਚ ਹਾਰ ਤੋਂ ਪਰੇਸ਼ਾਨ ਹੈਦਰਾਬਾਦ ਦੇ ਕਪਤਾਨ ਕੇਨ ਵਿਲੀਅਮਸਨ ਦਾ ਦਾੜ੍ਹੀ ਦੇ ਪਿੱਛੇ ਮੁਰਝਾਇਆ ਚਿਹਰਾ ਖਿੜ ਉੱਠਿਆ।

ਇਸ ਖੁਸ਼ੀ ਨੂੰ ਅੰਜਾਮ ਉਦੋਂ ਮਿਲਿਆ ਜਦੋਂ ਹੈਦਰਾਬਾਦ ਨੇ ਧੋਨੀ ਦੀ ਗੈਰ-ਮੌਜੂਦਗੀ ਦਾ ਪੂਰਾ ਲਾਹਾ ਲੈਂਦੇ ਹੋਏ ਇਹ ਮੈਚ ਛੇ ਵਿਕਟਾਂ ਨਾਲ ਜਿੱਤ ਲਿਆ।

ਹੈਦਰਾਬਾਦ ਦੇ ਸਾਹਮਣੇ ਜਿੱਤ ਲਈ 133 ਦੌੜਾਂ ਦਾ ਟੀਚਾ ਸੀ, ਜੋ ਉਸ ਨੇ ਸਲਾਮੀ ਬੱਲੇਬਾਜ਼ ਡੇਵਿਡ ਵਾਰਨਰ ਦੇ 50 ਅਤੇ ਜੌਨੀ ਬੇਅਰਸਟੋ ਦੇ ਨਾਬਾਦ 55 ਦੌੜਾਂ ਦੀ ਮਦਦ ਨਾਲ 16.5 ਓਵਰਾਂ ਵਿਚ ਚਾਰ ਵਿਕਟਾਂ ਗਵਾ ਕੇ ਹਾਸਿਲ ਕਰ ਲਿਆ। 

ਇਹ ਵੀ ਪੜ੍ਹੋ:

ਇਨ੍ਹਾਂ ਦੋਹਾਂ ਵਿਚਾਲੇ ਪਹਿਲੇ ਵਿਕੇਟ ਲਈ ਸਿਰਫ਼ 5.4 ਓਵਰਾਂ ਵਿਚ 66 ਦੌੜਾਂ ਦੀ ਸਾਂਝੇਦਾਰੀ ਮੈਚ ਦਾ ਟਰਨਿੰਗ ਪੁਆਇੰਟ ਵੀ ਸਾਬਿਤ ਹੋਈ।

ਡੇਵਿਡ ਵਾਰਨਰ ਨੇ ਤਾਂ ਸਿਰਫ਼ 25 ਦੌੜਾਂ ਤੇ 50 ਅਤੇ ਬੇਅਰਸਟੋ ਨੇ ਸਿਰਫ਼ 44 ਗੇਂਦਾਂ 'ਤੇ ਧਮਾਕੇਦਾਰ ਨਾਬਾਦ 61 ਦੌੜਾਂ ਬਣਾ ਕੇ ਚੇੱਨਈ ਦੇ ਗੇਂਦਬਾਜ਼ਾਂ ਦੀ ਚੰਗੀ ਖ਼ਬਰ ਲਈ।

ਗ਼ਲਤ ਸਾਬਿਤ ਹੋਇਆ ਪਹਿਲਾਂ ਬੱਲੇਬਾਜ਼ੀ ਦਾ ਫ਼ੈਸਲਾ

ਇਸ ਤੋਂ ਪਹਿਲਾਂ ਟਾਸ ਜਿੱਤ ਕੇ ਚੇੱਨਈ ਦੇ  ਕਾਰਜਕਾਰੀ ਕਪਤਾਨ ਸੁਰੇਸ਼ ਰੈਨਾ ਨੇ ਟਾਸ ਜਿੱਤ ਕੇ ਪਹਿਲਾਂ ਬੱਲੇਬਾਜ਼ੀ ਕਰਨ ਦਾ ਹੈਰਾਨ ਕਰਨ ਵਾਲਾ ਫ਼ੈਸਲਾ ਲਿਆ।

ਆਈਪੀਐਲ ਵਿਚ ਸ਼ਾਇਦ ਹੀ ਕਿਸੇ ਕਪਤਾਨ ਨੇ ਇੰਨਾ ਦਲੇਰ ਫ਼ੈਸਲਾ ਲਿਆ ਹੋਵੇ, ਜੋ ਹੈਦਰਾਬਾਦ ਦੀ ਗੇਂਦਬਾਜ਼ੀ ਦੇ ਸਾਹਮਣੇ ਬਿਲਕੁਲ ਗ਼ਲਤ ਸਾਬਿਤ ਹੋਇਆ।

ਖੈਰ,  ਚੇੱਨਈ ਨੇ ਸਲਾਮੀ ਜੋੜੀ ਸ਼ੇਨ ਵਾਟਸਨ ਦੀਆਂ 31 ਅਤੇ ਫਾਫ ਡੂ ਪਲੇਸੀ ਦੀਆਂ 45 ਦੌੜਾਂ ਦੇ ਸਹਾਰੇ ਜਿਵੇਂ-ਤਿਵੇਂ ਤੈਅ 20 ਓਵਰਾਂ ਵਿਚ 5 ਵਿਕਟਾਂ ਗਵਾ ਕੇ 132 ਦੌੜਾਂ ਬਣਾਈਆਂ।

ਉਂਝ ਤਾਂ ਅੰਬਾਤੀ ਰਾਇਡੂ 25 ਦੌੜਾਂ ਬਣਾ ਕੇ ਨਾਬਾਦ ਰਹੇ ਨਹੀਂ ਤਾਂ ਹਾਲਤ ਹੋਰ ਵੀ ਖ਼ਰਾਬ ਹੁੰਦੀ।

ਚੇੱਨਈ ਦੇ ਬੱਲੇਬਾਜ਼ਾਂ ਨੂੰ ਮੁਸ਼ਕਿਲ ਵਿਚ ਪਾਇਆ ਲੈੱਗ ਸਪਿਨਰ ਰਾਸ਼ਿਦ ਖਾਨ ਨੇ।

ਉਨ੍ਹਾਂ ਨੇ ਚਾਰ ਓਵਰਾਂ ਵਿਚ ਸਿਰਫ਼ 17 ਦੌੜਾਂ ਦੇ ਕੇ ਦੋ ਵਿਕਟ ਹਾਸਿਲ ਕੀਤੇ।

ਉਨ੍ਹਾਂ ਦੇ ਇਲਾਵਾ ਵਿਜੇ ਸ਼ੰਕਰ, ਸਾਹਬਾਜ਼ ਨਦੀਮ ਅਤੇ ਖਲੀਲ ਅਹਿਮਦ ਨੇ ਵੀ ਕਾਫ਼ੀ ਮਹਿੰਗੀ ਗੇਂਦਬਾਜ਼ੀ ਕਰਦੇ ਹੋਏ ਇੱਕ-ਇੱਕ ਵਿਕਟ ਹਾਸਿਲ ਕੀਤੀ।

ਧੋਨੀ ਦੀ ਕਮੀ

ਹੁਣ ਜੇ ਮਹਿੰਦਰ ਸਿੰਘ ਧੋਨੀ ਇਸ ਮੈਚ ਵਿਚ ਨਹੀਂ ਖੇਡੇ ਤਾਂ ਕੀ ਇਹੀ ਚੇੱਨਈ ਦੀ ਹਾਰ ਦਾ ਕਾਰਨ ਰਿਹਾ ਕਿਉਂਕਿ ਸਿਰਫ਼ ਇੱਕ ਖਿਡਾਰੀ ਦੇ ਦੰਮ 'ਤੇ ਤਾਂ ਕੋਈ ਟੀਮ ਮੈਦਾਨ 'ਚ ਨਹੀਂ ਉਤਰਦੀ।

ਪਰ ਚੇੱਨਈ ਨੇ ਜਿਸ ਅੰਦਾਜ਼ ਵਿਚ ਧੋਨੀ ਦੀ ਮੌਜੂਦਗੀ ਅੱਗੇ ਗੋਡੇ ਟੇਕੇ ਅਤੇ ਹੈਦਰਾਬਾਦ ਨੇ ਚੇੱਨਈ ਦੇ ਕਿਲ੍ਹੇ ਵਿਚ ਜਿੱਤ ਦੀ ਸੰਨ੍ਹ ਮਾਰੀ ਉਸ ਤੋਂ ਇਹ ਗੱਲ ਸਾਬਿਤ ਹੁੰਦੀ ਹੈ ਅਤੇ ਇਸ 'ਤੇ ਆਪਣੀ ਮੋਹਰ ਲਾਈ ਕ੍ਰਿਕੇਟ ਸਮੀਖਿਅਕ ਅਯਾਜ਼ ਮੈਮਨ ਨੇ।

ਅਯਾਜ਼ ਮੈਮਨ ਮੰਨਦੇ ਹਨ ਕਿ ਕੁਝ ਅਜਿਹਾ ਹੀ ਇਸ ਮੈਚ ਵਿੱਚ ਹੋਇਆ।

ਮਹਿੰਦਰ ਸਿੰਘ ਧੋਨੀ ਚੇੱਨਈ ਦੀ ਪ੍ਰਤਿਭਾ ਦੇ ਮਾਹਿਰ ਖਿਡਾਰੀ ਅਤੇ ਕਪਤਾਨ ਰਹੇ ਹਨ।

ਉਨ੍ਹਾਂ ਦਾ ਇਸ ਮੈਚ ਵਿਚ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਆਈਪੀਐਲ-12 ਵਿਚ ਬੁੱਧਵਾਰ ਨੂੰ ਜਦੋਂ ਹੈਦਰਾਬਾਦ ਵਿਚ ਚੇੱਨਈ ਸੁਪਰ ਕਿੰਗਜ਼ ਦੇ ਕਪਤਾਨ ਮਹਿੰਦਰ ਸਿੰਘ ਧੋਨੀ ਦੀ ਥਾਂ ਸੁਰੇਸ਼ ਰੈਨਾ ਸਨਰਾਈਜ਼ਰਜ਼ ਹੈਦਰਾਬਾਦ ਦੇ ਕਪਤਾਨ ਕੇਨ ਵਿਲਿਅਮਸਨ ਦੇ ਨਾਲ ਟਾਸ ਕਰਨ ਪਿਚ 'ਤੇ ਪਹੁੰਚੇ ਤਾਂ ਸਭ ਥੋੜੀ ਦੇਰ ਲਈ ਹੈਰਾਨ ਰਹਿ ਗਏ।